Neki Juniku

Neki Juniku (1942, Gjakovë) është psikolog dhe profesor universiteti. 

 Biografia 
Neki Juniku lindi më 12 gusht të vitit 1942 në Gjakovë, ku kreu shkollën fillore dhe të mesme. Studimet themelore dhe magjistraturën për psikologji i kreu në Fakultetin Filozofik të Universitetit të Beogradit. Një kohë punoi mësimdhënës i lëndës së psikologjisë në Shkollën Normale, ndërsa nga viti 1967 u zgjodh asistent dhe ligjërues i psikologjisë në Fakultetin Filozofik të Prishtinës. Bëri një specializim në Universitetin e Floridës, në SHBA më 1973. U doktorua në fushën e shkencave psikologjike në Universitetin e Prishtinës në vitin 1989. Gjatë viteve në vijim vazhdoi punën e mësimdhënësit, duke marrë të gjithë titujt universitarë. Gjatë viteve 1999-2003 ishte dekan i Fakultetit Filozofik dhe njëri nga bashkëthemeluesit e departamentit të psikologjisë në kuadër të këtij fakulteti, të cilin e udhëhoqi deri në pensionim. Është autor dhe bashkautor i disa botimeve nga fusha e psikologjisë, përfshirë edhe disa tekste për shkolla të mesme.  

 Publikimet 
 "Psikologjia" (bashkautorë)
 "Kaptina nga psikologjia" (1987)
 "Modifikimi i sjelljes në shkollë" 1997 
 "Qasje teorike të fenomenit të ankthit" (2012)
 "Terapia e njohjes dhe e sjelljes në evitimin e ankthit" (2015)

 Shih edhe 
 Universiteti i Prishtinës

 Referime 

Kategoria:Lindje 1942
Kategoria:Njerëz nga Gjakova
Kategoria:Psikologë kosovarë
Kategoria:Psikologë shqiptarë
Kategoria:Profesorë të Universitetit të Prishtinës